Súradnice: 42°08′56″S 24°45′05″V﻿ / ﻿42,14889°S 24,75139°V﻿ / 42.14889; 24.75139

**Dom Filibosa Nišaňana** (bulh. Къщата на Филибос Нишанян – *Кăštata na Filibos Nišaňan*) je obrodenecký meštiansky dom nachádzajúci sa v centrálnej časti mesta Plovdiv v Plovdivskej oblasti v južnom Bulharsku. Kultúrna pamiatka národného významu. Patrí medzi kultúrne pamiatky v Plovdive, ktoré boli vybrané pre digitalizáciu v rámci projektu, ktorý bol spolufinancovaný Európskou úniou.

Lokalita
--------

Dom Filibosa Nišaňana leží v centrálnej časti mesta Plovdiv v hraniciach architektonicko-historickej rezervácie Starý Plovdiv na ulici „Omurtag" (bulh. улица „Омуртаг") č. 1.

Dejiny
------

Dom bol postavený v druhej polovici 19. storočia.

V roku 1998 bol budove pridelený štatút kultúrnej pamiatky národného významu.

V súčasnosti je sídlom *Združenia plovdivských umelcov* (bulh. Дружеството на пловдивските художници – *Družestvoto na plovdivskite chudožnici*), pričom sa využíva ako tvorivá základňa.

Charakteristika
---------------

Dom je predstaviteľom bulharského obrodeneckého baroka, pričom predstavuje dom plovdivského typu. Budova je dvojposchodová. Pred hlavným vchodom sa nachádza portikus podopieraný dvomi dvojitými stĺpmi. Schodisko pod portikom vedúce do vestibulu na prvom poschodí je jednoramenné. V stene vestibulu sa nachádza ozdobná alafranga. Na protiľahlej oproti vchodu do vestibulu sa nachádza prehradná stena za ktorou je jednoramenné vnútorné schodisko, ktoré spája jednotlivé poschodia budovy. Hlavnou miestnosťou na druhom poschodí je centrálne položený salón. Rozmerovo je o niečo predĺžený v porovnaní s vestibulom na prvom poschodí, keďže sa rozprestiera aj nad portikom pred budovou, kde má z vonkajšej strany na tejto fasáde formu rizalitu.

Štatút a dôvod pamiatkovej ochrany
----------------------------------

Kategória: kultúrna pamiatka národného významu

Budova bola vyhlásená za kultúrnu pamiatku v Štátnom vestníku č. 25 z roku 1998, pričom ako dôvod ochrany bola stanovená umelecká ako aj architektonická hodnota budovy. Názov budovy ako je uvedený na zozname kultúrnych pamiatok národného významu je *Кăštata na Filibos Nišaňan* (bulh. Къщата на Филибос Нишанян, doslova *Dom Filibosa Nišaňana*).

Galéria
-------

* celkový pohľad na budovu z juhucelkový pohľad na budovu z juhu
* celkový pohľad na budovu zo severozápaducelkový pohľad na budovu zo severozápadu
* celkový pohľad na budovu z juhozápaducelkový pohľad na budovu z juhozápadu
* celkový pohľad na budovu zo západucelkový pohľad na budovu zo západu
* detail vrchnej časti hlavnej fasádydetail vrchnej časti hlavnej fasády
* vchod do areáluvchod do areálu
* informačná tabuľa na budoveinformačná tabuľa na budove

Referencie
----------

1. 1 2  MATEEV, Matej. Plovdiv – Stolicata na bălgarskija barok. Plovdiv : Nacionalna akademija na architekturata. 2003. 728 s. ISBN 9789549103816. S. 252. (po bulharsky)
2. 1 2 3 4 5 6   mc.government.bg, [cit. 2022-08-20]. Dostupné online.
3. 1 2 3 4   *Недвижимо културно наследство* [online]. digital.plovdiv.bg, [cit. 2023-04-16]. Dostupné online. Archivované 2023-04-16 z originálu.
4. 1 2 3 4  ЛУЦОВА, Мария. *Къща паметник на културата отива на тезгяха, обещана е на пловдивските художници* [online]. trafficnews.bg, 2018-01-19, [cit. 2023-04-16]. Dostupné online.
5. ↑   *Дигитализират недвижимото културно наследство на Пловдив* [online]. gradat.bg, 2015-12-28, [cit. 2023-04-15]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dom Filibosa Nišaňana**